สวัสดีค่ะขออนุญาติถามคุณนะค่ะดิฉันมีอาการและอารมณ์ แบบนี้ในชีวิตประจำวันเกือบทุกวันรู้สึกเศร้า ท้อแท้ เบื่อหน่าย และสามารถร้องไห้ได้กับเรื่องง่าย ๆ มันรู้สึกเหนื่อย ไม่อยากทำอะไรเลย แค่มีอะไรมากระทบจิตใจ ก็รู้สึกเศร้า แอบร้องไห้ แต่ไม่เคยร้องไห้ให้ใครเห็นนะคะ อยากอยู่คนเดียว แต่บ้างครั้ง อยู่คนเดียวก็เหงา และก็ร้องไห้อีก รู้สึกว่าไม่มีใครเลยในชีวิต บ้างครั้งก็หงุดหงิกง่าย อารมณ์เสีย ต้องการเอาชนะ ต้องการเรียกร้องความสนใจ ประชดประชัน แต่สิ่งที่ทำให้ทุกมากเลยก็คือ ชอบคิดมาก ชอบร้องไห้เองแบบไรสาระบ่อย ๆ เคยคิดจะผูกคอจายบ่อย ๆ นะคะ หรือเราอาจจะเหนื่อยเกินไป รู้สึกว่าคนรอบข้างทำอะไรก็ไม่ถูกใจเราไปซะหมด แต่ในทุกวัน เราจะไม่ทำให้ใครคิดว่าเราแปลกไปจากคนอื่น จะทำตัวเป็นคนปกติ เหมือนคนอืน ๆ แต่ข้างในใจเรา ทำไมมันแย่จัง!!!
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ